description: Общината била ощетена с анекс към Договор за малка обществена поръчка за доставка на хранителни продукти за нуждите на Домашен социален патронаж и Диетично столово хранене.

title: Бивш кмет на Дупница е осъден на година затвор за ощетяване на общината с 4193 лева

maintext:
Фотограф: Анелия Николова
Бившият кмет на Дупница Атанас Янев е осъден на една година "Лишаване от свобода" с тригодишен изпитателен срок, за ощетяване на общината с 4193 лева и 32 стотинки, съобщиха от пресцентъра на апелативната прокуратура в София. Той е признат за виновен за това, че през 2008 година, в нарушение на Закона за обществените поръчки и с цел да набави имотна облага за фирма, сключил анекс към Договор за малка обществена поръчка за доставка на хранителни продукти за нуждите на Домашен социален патронаж и Диетично столово хранене към общината.С анекса цената на продуктите била увеличена с цитираната сума, като според магистратите, в резултат на това са настъпили значителни вредни последици за кметството. Янев беше оправдан на първа инстанция от Кюстендилския окръжен съд.След подаден протест срещу постановената присъда Софийският апелативен съд го осъди на две години затвор. С решение на Върховния касационен съд осъдителната присъда е оставена в сила, като е изменен размерът на наложеното наказание – една година "Лишаване от свобода".


title: Четирима души загинаха при взрив след сблъсък на влакове край Хитрино

maintext:
Фотограф: Юлия Лазарова
Четирима души са загинали, а 12 са били ранени при експлозия на цистерни с газ пропан-бутан в село Хитрино рано тази сутрин, след като товарен и пътнически влак са се сблъскали в района на гарата, съобщи БНР. По информаця на Би Ти Ви ранените са поне 20.В резултат на удара цистерните са избухнали, като ударната вълна е усетена и в съседното село Панайот Волов. Голяма част от къщите в района на гарата в Хитрино са засегнати от последвалия пожар. Най-вероятно ще се наложи евакуация на жителите. Има пострадали. По думите на кмета на общината Нуридин Басри, има срутена къща, в която са затрупани деца. Извикани са всички екипи на пожарната.Временно движението през село Хитрино е ограничено, съобщиха от "Пътна полиция". Осигурен е обходен маршрут.Подробности очаквайте по-късно на www.dnevnik.bg

fasttext_language: bg


title: БФС е спрял правата на съдии от Първа лига

maintext:
Фотограф: Цветелина Белутова
Българският футболен съюз (БФС) е спрял правата на съдии, които ръководят в двете професионални групи, става ясно от съобщение на сайта на централата.
Решението е след разглеждането на представянето им в съдийската комисия и получените "незадоволителни оценки" на неуточнените рефери.
"
След задълбочен анализ и на базата на докладите на съдийските наблюдатели и поставените незадоволителни оценки на определени съдии, както и за допуснати явни съдийски грешки от тях, които повлияха на крайните резултати на някои от футболните срещи, СК при БФС взе решение да спре съдийските права на същите за неопределено време съгласно Правилника за футболното съдийство в България", гласи съобщението.
Най-вероятно със спрени права е Ангел Ангелов, чието съдийство на мача между ЦСКА и "Дунав" от Първа лига предизвика големи скандали, според БТА.
Очаква се имената на наказаните да бъдат обявени тази седмица.


title: Снимка на деня: Кубрат Пулев и Самюел Питър лице в лице

maintext:
1/1 снимки в галерията Кубрат Пулев и Самюел Питър се изправиха лице в лице след съвместната им пресконференция днес. Двамата ще се качат на ринга в "Арена Армеец" на 3 декември, а при победа българинът ще стане официален претендент за световната титла на IBF, кото се държи от Антъни Джошуа.
35-годишният Пулев ще преследва 24-а победа от 25 мача и шанс за втори двубой за световна титла след този срещу Владимир Кличков през 2014 г., когато загуби с нокаут в петия рунд.
Питър е 36-годишен, а активът му е 36 победи, 29 от които с нокаут, и пет загуби. Нигериецът спечели световната титла на WBC pрез март 2008 г., но седем месеца по-късно я загуби от Виталий Кличко. Toй има общо три срещи с братята Кличко, но е изиграл едва две срещи в последните пет години и половина.
[LAP.bg]


description: Прединвестиционното проучване за изграждането на интермодален терминал в Пловдив е започнало по времето, когато премиер е бил Сергей Станишев, а решението за отдаването на готовия вече обект на концесия е взето преди сегашното правителство да подаде оставка. това се казва в писмо на транспортното министерство до трима депутати от БСП.

title: Кабинетът защитава концесията на интермодалния терминал в Пловдив

maintext:
Терминалът бе изграден от "Трейс груп холд".
[Трейс Груп Холд]
езабавно да бъде спряна процедурата за отдаване на концесия на терминала. Мотивът им за това е, че вместо държавата да печели от управлението на обекта (който включва бензиностанция, автомивка, складове, коловози и рампи,) го дава на частна фирма срещу 4 хил. лв. на месец.
"Образно казано, това е колкото за една будка за вестници на "Витошка", коментира депутатът Драгомир Стойнев.
управляващият орган на оперативна програма "Транспорт" във ведомството одобрява формуляра за кандидатстване за финансиране на изграждането на терминала, с бенефициент Национална компания "Железопътна инфраструктура".
Проектът преминава през одобрение в Генерална дирекция "Конкуренция" на Европейската комисия, за да се провери дали не става дума за непозволена държавна помощ. През ноември
2013 г. Главна дирекция "Конкуренция" уведомява, че финансирането е допустимо.
С този акт на ЕК (ГД "Конкуренция") фактически беше дадена "зелена светлина" за реализация на инвестицията на НКЖИ по изграждане на ИМТ Пловдив и проектът беше стартиран. Ангажимент остана след изграждането на базовата инфраструктура тя да бъде предоставена на концесия. В тази насока са всички финансови анализи, планове и програми при реализацията на проекта", пише в писмото на министерството.
На заседанието на правителството на 10 ноември тази година се взема решение за отдаването на терминала на концесия.
На тази дата кабинетът на министър-председателя Бойко Борисов не е в оставка и твърденията на народните представители са неверни", репликират още от министерството.
Във връзка с коментираните от народните представители суми по концесията, от ведомството на Московски посочват, че избраният концесионер ще трябва еднократно да плати 5 хил. лв. и ДДС, а освен това и годишни концесионни такси - фиксирана и променлива. Първата е според офертата, но не по-малко от 50 хил. лв. без ДДС, а променливата е процент от не по-малко от 10 на сто
от общия размер на нетните приходи от всички дейности за съответната година, свързани с ползването на обекта на концесията, и дължимия ДДС върху сумата.
От министерството изразяват и неразбиране по заключението на депутатите, че в крайна сметка "голяма фирма от Пловдив" щяла да получи концесията. Според министерството з
аложените в процедурата изисквания към участниците не включват ограничително условие на териториален принцип.
Прединвестиционното проучване за изграждането на интермодален терминал в Пловдив е започнало по времето, когато премиер е бил Сергей Станишев, а решението за отдаването на готовия вече обект на концесия е взето, преди сегашното правителство да подаде оставка. Това се казва в писмо на транспортното министерство до трима депутати от БСП.В сряда Драгомир Стойнев, Жельо Бойчев и Георги Свиленски поискаха нОт министерството сега обясняват, че при правителството на Пламен Орешарски (в което Драгомир Стойнев беше министър на икономиката и енергетиката - бел. ред.)


description: Джедаизмът е най-популярната алтернативна религия в Обединеното кралство, дори с повече последователи от растафарианството.

title: Великобритания отказа да признае църквата на джедаите

maintext:
[AP]
Храмът на ордена на джедаите е признат за религиозна организация в САЩ, където съответно не плаща данъци за получените дарения. Миналата година Нова Зеландия отхвърли подобна молба на друга джедайска организация за религиозен статут.
Комисията за регистрация на благотворителни организации във Великобритания отхвърли молбата на организацията "Храмът на ордена на джедаите" да бъде регистрирана като вероизповедание, предават "Гардиън" и Би Би Си. Според властите джедаизмът, или митологията на филмите "Междузвездни войни", "не насърчава морално или етическо усъвършенстване" и "не притежава необходимия духовен или светски елемент", за да получи статут на благотворителна организация.Макар да звучи като шега, от "Храма на ордена на джедаите" обявиха, че са разочаровани от решението на комисията, с което се надявали да официализират благотворителната си дейност. "Искахме нашите дарители да имат усещане за легитимност, да знаят, че взимаме работата си насериозно и че всички средства са правилно управлявани", казва пред "Гардиън" говорителката на организацията, психоложката Брена Кавел."Джедаизмът" във Великобритания възниква наистина на шега, когато на преброяването през 2001 г. е въведен въпросът за религиозна принадлежност. Тогава 390 хил. души, или 0.7% от населението, се обявиха за джедаи. Той продължава да е седмата най-популярна религия на острова и първа сред алтернативните със 177 хил. последователи и според преброяването от 2011 г. - повече дори от растафарианците. И някои нейни последователи не се шегуват.Във филмите на Джордж Лукас джедаите са рицари монаси, чиято мисия е да пазят реда и справедливостта в Галактиката с помощта на Силата, която им дава телекинетични способности. Ако нямаш характер обаче, Силата може да има и тъмна страна. "Орденът на джедаите" обаче твърди, че те се различават от своя кинопървообраз."...е базиран на почитането на Силата, описана като "вездесъщото и метафизично присъствие", което джедаят смята за основополагащо във Вселената. Джедаите не вярват в Господ, а "в Силата и ценността на всяка форма на живот в нея" и "не са обсебени от тъга по онези, които напускат този свят", защото знаят, че "всички завинаги остават част от Силата". Джедаизмът е "вдъхновение и начин на живот за хората, които сложат джедайската мантия", макар че орденът признава, че някои членове предпочитат думата "философия" пред "религия".Според Кавел пък "ние не почитаме Силата на Джорж Лукас, макар че много от членовете ни вярват в съществуването на висша, трансцедентна сила от този порядък. Това е същото като Господ, Вселената... едно и също е за нас, просто избрахме това име". Лидерът на църквата на джедаите в Обединеното кралство Даниел Джоунс пък изрази увереност, че тя ще бъде призната в близките 5 години.


title: УЕФА започва дисциплинарна процедура срещу "Селтик"

maintext:
Феновете на шотландския гранд често му навличат проблеми
УЕФА започва дисциплинарна процедура срещу Селтик, след като публиката на шотландския шампион предизвика леки безредици по време на двубоя от груповата фаза на Шампионската лига срещу "Манчестър сити".Случаят ще бъде разгледан от Дисциплинарната комисия към футболната централа на 23 февруари 2017 година.Гостуващите фенове на отбора от Глазгоу запалиха факли и димки на стадиона по време на срещата, завършила наравно 1:1.Местните власти задържаха 14 запалянковци на "детелините", включително и мъж, който е хвърлил хамбургер по представители на конната полиция. Мъжът е задържан и е глобен с 60 лири.По-рано през сезона "Селтик" беше санкциониран заради палестински флагове, който бяха развявани от публиката на отбора по време на двубоя срещу израелския "Апоел" (Бер Шева) през август.


description: Над 150 тежкотовари камиона изчакват да преминат през граничния пункт. Обслужването се извършва без забавяне.

title: Километрична колона от тирове чака на "Дунав мост" 2 при Виудин

maintext:
Фотограф: Юлия Лазарова
Колона от тирове, дълга около 7 км, се е образувала при граничния пункт "Дунав мост" 2 при Видин, съобщи БНР.Над 150 тежкотовари камиона изчакват да преминат през "Дунав мост" 2. Опашката достига почти до надлеза за Ново село, който е на около 7 км от моста.Според държавното радио шофьори на тирове допълнително усложняват обстановката като се опитват да изпреварят колоната и така образуват тапи в лентата за движение на леките автомобили. За да се освободи платното, се налага да се търси съдействието на "Пътна полиция".Обслужването на граничния пункт се извършва без забавяне, са уверили от компанията за управление на моста. Според служителите трафикът в посока излизане от страната е засилен, което е обичайно за почивните дни.


title: Вам мир (краят на няколко бежански истории)

maintext:
В лагера в Харманли
[Преслужба на Министерски съвет]
През следващите десетина дни в София посещавахме територията на Женския пазар, където отново изскочиха интересни истории. Имаше бивш генерал на Садам Хюсейн, който вече говореше български. Имаше сириец, установил се отдавна в България с млада жена - скорошна сирийска бежанка. А друга преломна среща беше със сирийка с български корен, която обаче не говореше нашия език. На нейната история ще се спра и мисля, че ще разберете защо.
Тя не била родом от Сирия, но се омъжила за сириец и се преместила да живее в тази страна. В началото й било трудно, защото културата била много по-различна. Мъжът й я уверявал, че рано или късно ще свикне. В първите месеци, например, на него му се наложило да пътува и тя останала сама в жилището им. На вратата й се звъняло, но на нея не й се общувало с никого, затова не отваряла. Накрая пред вратата й се вдигнала такава глъчка, че тя била принудена да се покаже пред хората и да им обясни. Хората отвън били загрижени. Казали й, че знаели, че мъжът й не е при нея и се притеснили дали тя е добре. Казали й, че тя е нова, до някаква степен чужденка в техния свят, но не трябвало да се притеснява.
Те я разбирали и искали да й кажат,
че сега те, съседите, са нейното семейство тук
и ще й помагат с каквото могат
След това дошла войната, тя имала две деца (син и дъщеря). Оказала се в един от най-бомбардираните градове. Навън се стреляли, хвърчали бомби, а на цивилните жители им било забранено да излизат, за да нямат проблеми. Тогава дъщеря й започнала да получава паник атаки. Тя била болна и се нуждаела от успокоителни, но хапчетата свършили. Лекарят бил близо, на една-две преки разстояние, но било немислимо да се излиза по улиците, защото било адски опасно. Затова тя напила дъщеря си с водка. Представяте ли си? Ей така, напила дъщеря си. А после, колкото й да не й се искало, осъзнала, че трябва да избяга от войната и го направила. Дала сума ти пари на каналджии. Първо на такси да я изведе от града. После се добрала малко по малко до България. Сега тя била тук с двете си деца.
А в един момент изпитала неистово желание да се върне, за да вземе някакви неща от апартамента. Била го напуснала рязко (ако може така да се каже). Притеснявало я, че там имало много ценности. Мъжът й някак се съгласил да я пусне да се завърне сред разрухата, макар и за кратко, за да вземе ценности, които да могат да продадат. Така тя си хванала едно такси, което я отвело до покрайнините на града. Каква била изненадата й, когато се прибрала! По улиците на града често пъплели някакви хора, с които тя много-много не си общувала. Този път било различно. Прокудените и аутсайдерите я посрещнали като вестител от външния свят. Обградили я, поздравявали я. На къщата й липсвала единствено една част от покрива. Тя влязла вътре, даже предварително си била направила списък. Но каква била изненадата й, когато вместо да вземе неща с физическа стойност, тя се разчувствала. Вместо пръстени, взела бебешкото одеялце на сина си. Напълнила багажа си с такива неща, материалните ценности оставила. Когато се върнала при съпруга си, той щял да я убие.
Затова ли рискувала живота си? За едно детско одеялце?
Най-голямата мъка в живота на тази жена беше положението на Сирия и как тя видяла как войната променя хората. Въпреки цялата си любов към страната, тя беше категорично решена, че никога няма повече да се върне да живее там. Дори ако положението се оправи. Това нямало значение, защото тя вече била видяла страни от характерите на хората, която войната с дивата си варварщина изкарала от тях.
Междувременно ние пуснахме обяви във "Фейсбук, че иракчанинът си търси работа. Беше открил възможност да преподава фитнес в Националния стадион "Васил Левски", където му бяха дали не особено добри часове (10-11 или нещо подобно). В крайна сметка въпреки опитите ни да му помогнем с изявления в стила на: тренирайте с бежанец, нещата там не се получиха. И той се върна в Харманли, смятайки този опит за неуспешен.
Ходихме още веднъж в Харманли. Още преди да стигнем дотам, разбрахме, че има развой (а може би дори и обрат) с нашия приятел иракчанина. Той много се беше обезкуражил от положението, в което се намираше. На сирийците много по-лесно и бързо им даваха статут на бежанци. По закон решението трябвало да излезе в рамките на 2-3 месеца, но след два месеца той се осмелил да попита как се движат неговите неща. Казали му, че документите му току-що (след два месеца!) са изпратени в Агенцията по бежанците в София. Тъкмо тогава той вече беше свършил и парите. Имаше проблеми в отношенията с жена си, на която май не й понасяше тяхната отдалеченост.
На него просто нещо му щукнало.
Знаел, че по закон няма право да напуска България,
докато не му стане ясен статутът, но го свило и решил да премине нелегално границата,
за да се види с жена си и да я успокои
Опитът бил неуспешен. Хванали го, но добронамерено му обяснили, че така само си създава проблеми. Вкарали го за три дни в лагер от затворен тип (който по думите му си е истински затвор). После го пуснали.
Отново отидохме в Харманли. Да, събрахме още истории, но вече чувствахме, че имахме гръбнака на бъдещото представление. Разполагахме и с видео клипове, снимани от оператора, на които сирийският кюрд, иракчанина и сирийската жена разказваха своите истории. Идеята беше да ги оставим в представлението сами да се изкажат.
За мен най-впечатляващият момент беше интервюто с иракчанина, което беше снимано, когато го докарахме към София. Беше в "Червената къща". Там той говори за проблемите си, за бягството. Спря се и на това, което постоянно чувахме – по думите му ислямът бил мирна религия и онези, които го изопачавали и го приемали по войнстващ начин, не били истински мюсюлмани.
Но гвоздеят (и най-тежката част от интервюто) беше личната история как на вратата му чукали военните, може би искали да го откарат някъде и той никога да не се върне. Той се изплашил, не им отварял, а накрая те разбили вратата. Точно в този момент от другата й страна била невръстната му дъщеричка. Вратата се строполила върху нея и я затиснала. Той видял как крехкото й телце се пречупило, как тя беряла душа и не бил в състояние да й помогне. Издъхнала скоро след това.
Докато ни разказваше за нея, той замълча, а после бузите му се обляха в сълзи. Страшно е да гледаш как толкова физически здрав мъж плаче. Той беше вперил поглед в земята. Продължаваше да мълчи. Личеше си, че чувства вина. Ако не беше той, ако не го бяха погнали, тя щеше да е жива, нали? Няма по-тежко от това един родител да загуби детето си. Децата трябва да умират след родителите, такъв е редът в света, но този ред често се разпада пред все по-хаотичния и объркан свят.
А войната – това не може да се опише
Никой не искаше да ни я опише. Но ние я виждахме в очите на хората. В сълзите на иракчанина. В липсващата ръка на сирийския кюрд. В зачервените очи и треперещите пръсти със запалена цигара на сирийската бежанка с български произход. Така е то. Война.
Колко още истории намерихме, няма да разказвам.
Репетициите на представлението трябваше да започнат скоро, когато лични неща ми попречиха и така и не успях да помогна на Неда за завършването на текста. Това е причината името ми да не го пише на флаера на представлението като драматург. Там пише, че идеята е моя и на Неда Соколовска. Неда ме беше помолила да напиша втори театрален текст, който да представи само българската гледна точка към проблема. Да се опре само на интервютата с наши сънародници. Тази ненаписана пиеса трябваше да се казва: "Вам Мир" ( представлението се казва "Мир Вам" ). Но аз така и не написах тази пиеса. Може би не е бил моментът. Може би не съм правилният драматург, не знам. Но ето, рано или късно тези истории излизат наяве и аз съм много щастлив, че мога да ги споделя с читателите на "Дневник".
Тъкмо личните истории помагат
да се върне образът на човешкото в бежанците
Само така бежанците няма да се поредното обобщение, поредното неразбирателство. Да, не всички разбират този проблем по начина, по който го разбирам и аз. Но здраве да е.
Междувременно сирийският кюрд е успял да се добере до Германия. Сирийската съпруга най-вероятно продължава да живее в апартамента си близо до известен столичен хотел и да пуши цигара след цигара с треперещите си ръце. Иракчанинът вече има работа в София и най-сетне е успял да докара жена си и децата си в България и съм сигурен, че това го е направило много щастлив.
Представлението "Мир Вам" излезе преди месеци, а моята пиеса "Вам Мир" най-вероятно никога няма да бъде написана. За късмет обаче се появи този текст, в който успях да вложа малка част от историите, с които се сблъсках по време на работата си по този проект.
Не искам да казвам какво е мнението ми за бежанската криза. Предпочитам да замълча и да оставя историите да говорят сами за себе си. Не искам да давам оценки, защото нямам самочувствието, че моето мнение е единствено вярното. Всъщност това, в което безусловно вярвам, е именно липсата на вярно мнение.
По днешни данни от Уикипедия днес на Земята съществуват 7.3 милиарда верни мнения,
а броят им ще продължи да се покачва
Единственото, което не трябва да забравяме, е, че всички сме хора. Че каквито и определения да ни лепват, ние носим своите истории. Че това приключение, наречено живот (понякога светло, друг път – тъмно), е една безспирна среща с другите, различните. Един постоянен обмен на опит. Все пак съпреживяваме една планета. И колкото и да сме различни, сме земляни. Така е то. Да, ние сме с различни култури, от различни националности. Но това не ни пречи да си общуваме, нали?
Това е последната част от разказа на Иван Димитров. Първа част може да прочетете - тук , а втора - тук . Представлението "Мир Вам" излезе преди месеци, а моята пиеса "Вам Мир" най-вероятно никога няма да бъде написана. За късмет обаче се появи този текст, в който успях да вложа малка част от историите, с които се сблъсках по време на работата си по този проект, написа той за "Дневник".


title: Столичната община прогнозира да събере 2 млн. лв. повече от глоби през 2017 г.

maintext:
Сграда на столична община
Фотограф: Юлия Лазарова
През 2017 г. Столичната община очаква да събере с два милиона лева повече, отколкото през 2016 г. Оптимистичната прогноза е заложена в част " Приходи" към бюджета на общината за следващата година.
Бюджетът на Столична община за 2017 г. ще бъде 1.257 млрд лева, което е с
За сметка на това обаче през следващата година 275 милиона лева средства по европейски програми ще влязат в касата на общината. За сравнение през 2016 г. тази сума е била 195 млн. лв.
Друго повишение на приходите Столичната община очаква от глобите, санкциите и наказателните лихви, които ще събере през следващата година. Според проекта за бюджет това са 20 милиона лева, които са с 2 милиона повече спрямо събраното през 2016 г. - 18 милиона лева.
Въпреки по-малкия бюджет за 2017 г., Столичната община ще харчи повече, отколкото през тази година.
Така например сумата за почистване на междублоковите пространства се удвоява. От 4 милиона лева през миналата година за почистване на пространствата през 2017 г. общината ще плати 8 милиона лева.
За управление, контрол, регулиране и достъп до околната среда са предвидени 725 хиляди лева. През 2016 г. сумата за тези дейности е била 400 хиляди лева.
Общинските училища и детски градини ще получат 304 милиона лева, което е със 17 милиона повече спрямо 2016 г.
Бюджетът на Столичната община за следващата година ще бъде внесен за гласуване от Общинския съвет на 9 януари, като е вероятно дотогава да претърпи изменения.
почти 10 милиона по-малко от тази година.


title: През 2016 г. сертификат от държавата получиха 24 проекта с 4700 работни места

maintext:
Фотограф: Министерство на икономиката
През 2016 г. по Закона за насърчаване на инвестициите са сертифицирани 24 инвестиционни проекта на обща стойност над 385 млн. лв., като те имат потенциал да разкрият над 4700 нови работни места.Това заяви заместник-министърът на икономиката Даниела Везиева, която връчи четири сертификата за инвестиция по ЗНИ, на официална церемония в Министерството на икономиката днес, съобщиха от пресцентъра на Министерството.Везиева посочи, че повечето от сертифицираните проекти през 2016 г. предвиждат разширяването на съществуващата дейност на вече утвърдени български и международни компании в страната, което показва доверието на инвеститорите в предвидимостта на бизнес и инвестиционната среда в България."Още 23 проекта са в процес на сертифициране от БАИ, на обща стойност над 433 млн. лв., като очакваме те да осигурят заетост на над 5500 души", е казала още Везиева.Заместник-министърът на икономиката е връчила три сертификата за инвестиция клас "А" на "Теклас-България" ЕАД, на "Тубис България" ЕООД и на "СофтСърв България" ЕООД, както и един сертификат за инвестиция клас "Б" на "Селино" ЕООД.Везиева е посочила, че насърчителни мерки, от които ще се възползват инвеститорите, са свързани със съкратени срокове за административно обслужване и индивидуално административно обслужване, необходимо за осъществяване на инвестиционния проект по чл. 22 от ЗНИ, както и за частично възстановяване на задължителни осигурителни вноски за новоназначени работници и служители.Проектът на "Теклас-България" ЕАД, който получи сертификат за инвестиция клас "А", е "Изграждане на Център за развойна и изследователска дейност и Завод 4 за увеличаване на производствения капацитет за производство на каучукови съединения и пластмасови тръби за автомобилната промишленост". Той ще се реализира в Кърджали, като до момента компанията е изградила три завода, оборудвани с модерни машини и производствени линии, и складови бази. Размерът на инвестицията възлиза на 13 470 000 лева.В периода на осъществяване на инвестиционния проект и като резултат от него ще бъдат разкрити над 450 нови работни места.Вторият проект, който получи сертификат клас "А", е на "Тубис България" ЕООД, част от "TUBIS AG"-Германия, за проекта "Завод за производство на масло от полимери чрез студена каталитична конверсия и център за научно-развойна дейност." Той ще се реализира в с. Победа, община Долна Митрополия, а размерът на инвестицията като обща стойност на материални и нематериални активи за периода на инвестицията възлиза на 6 825 000 лева.Третият проект, на който бе връчен сертификат за инвестиция клас "А", е на "СофтСърв България" ЕООД, доставчик на услуги в областта на информационните технологии и в представянето на комплексни анализи в областта на информатизацията по внедряване и пускане на пазара на софтуер. Основният му фокус ще бъде комплексен анализ при разработката на софтуер в съвременните софтуерни технологии. Размерът на инвестицията като обща стойност на материални и нематериални активи за периода на инвестицията, възлиза на 1 281 000 лева, като в резултат от него ще бъдат открити 180 нови работни места.Проектът, който получи сертификат клас "Б", е на "Селино" ЕООД за инвестиционния проект "Офис площи, предоставящи комбинирани спомагателни и административни офис дейности на наемателите в бизнес център "Бургас Бизнес Пойнт". Размерът на инвестицията като обща стойност на материални и нематериални активи за периода на инвестицията възлиза на 2 350 000 лв., а в процеса на реализирането на проекта ще бъдат открити 10 нови работни места.


description: Турнирният директор на "Гаранти Коза София оупън" коментира как върви организацията и какво ще бъде различното през следващата година

title: Пол Макнами: Григор Димитров не трябва да носи турнира в София на гърба си

maintext:
Пол Макнами се върна към организацията на турнири след четиригодишна пауза
Фотограф: Надежда Чипева
- Атмосферата. Като фен на тениса например аз бих отишъл да гледам Роберто Баутиста Агут, защото играе силно, има добър форхенд, движи се отлично по корта . Но ние трябва да се обърнем към по-широка аудитория. Не става въпрос само за феновете на тениса, а като цяло за феновете на спорта и за хората, които търсят забавление. Хората, които обичат да ходят на театър, на опера, на футбол, които харесват събитията и забавлението - тях трябва да привлечеш. Защото в противен случай ще имаш много лимитирана група от зрители, които са фанатици на тема тенис. Трябва да привлечеш хората, които обичат да излизат навън. Особено през зимата, както е в случая с турнира в София, е чудесно да можеш да им предложиш нещо подобно. Затова нарекохме и билета за турнира Hot Ticket - защото ще те стопли в студеното време. Когато се срещам с различни компании, първо ги питам какво могат да предложат, за да направим събитието по-вълнуващо за зрителите.
- Не, дори не знаех, че сега ще бъда замесен в организацията му сега.
- Имам идея как трябва да станат нещата. Тази година нямаше корпоративни ложи, сега ще има. Нямаше "ястребово око", сега ще има. Маркетингът не беше на много високо ниво, но за това има напълно логично обяснение. Тази година всичко трябваше да се организира в много кратки срокове. Целта беше да се направи един добър тенис турнир. Сега целта е да направим добро събитие, което е голяма разлика. При първото издание приоритет беше да се организира един професионален турнир на високо ниво и се случи. Сега създаваме събитие, което според мен ще бъде най-голямото спортно мероприятие в София всяка година.
Австралиецът е бил изпълнителен директор на Australian Open и "Хопман къп"
Фотограф: Надежда Чипева
Да разбираме, че все пак програмата е основната причината той да не участва през 2016 г.?
- Да, програмата беше главният проблем, но за някои хора беше трудно да го разберат.
Григор Димитров има договор да играе в следващото издание на софийския турнир през февруари 2017 г.
беше важно да му покажем, че много искаме да участва, но че не очакваме да носи турнира на гърба си. Не би било честно спрямо него. К
Не искам да се чувства така, сякаш без него този турнир не може да съществува. Сега ще имаме играч от топ 10, ще имаме действащия шампион и финалиста . Затова му казах: "Моля те, ела, ще се насладиш на турнира, ще има страхотно посрещане от феновете, голяма подкрепа от публиката, което ще бъде огромен плюс за теб."
Роберто Баутиста-Агут (в средата) ще защитата през 2017 г. титлата си от първото издание на турнира в София
[LAP.bg]
Тази година имаше трудности с привличането на български спонсори. Сега по-различна ли е ситуацията?
-
Да, има разлика. Не сме готови още да обявим имена, но имаме споразумения с български компании. И пак ще кажа - те трябва да видят, че градим платформа за бъдещето. Защото в противен случай ще си кажат: "Защо да инвестираме в нещо, което ще го има само още една година?". Трябва да им покажеш устойчивост. Другият момент е, че компаниите тук не са свикнали да инвестират толкова в тенис. Трябва да им обясниш защо това би било добра инвестиция и защо има смисъл да го правиш всяка година. Веднъж след като ги ангажираме, ще бъде много по-лесно да ги задържим и да преподписваме с тях. Да направят първата инвестиция обаче никога не е лесно, в която и да е сфера. Но мисля, че се движим добре за момента.
Тази година имаше добър турнир, сега целта е да създадем добро събитие, каза Макнами
Фотограф: Надежда Чипева
Пол Макнами е бивш австралийски тенисист и треньор, а през тази година беше избран за директор на турнира "Гаранти Коза София оупън". Той има богат опит като ръководител, тъй като в продължение на 25 години е бил изпълнителен директор на Australian Open, а повече от три десетилетия е бил директор на "Хопман къп". Като състезател е сред най-силните играчи на двойки и смесени двойки през 70-те и 80-те години на миналия век. Достигал е до първото място в световната ранглиста на двойки и е спечелил 23 титли, включително две от Аustralian Open и две от "Уимбълдън". С националния отбор на Австралия е вдигал два пъти купа "Дейвис", а най-добрите му индивидуални постижения са полуфинал на Australian Open през 1982 г. и 24-о място в класацията на АТП. В последните няколко години често помагаше в подготовката на българския национален отбор за купа "Дейвис".- Въпросът е дали гледаш на тези пари като разход или като инвестиция. Ако харчиш повече, трябва да имаш и по-големи приходи. Да, ще имаме нужда от по-голям бюджет, ще трябва да инвестираме малко повече в маркетинг. Разликата няма да е огромна, но все пак с трици маймуни не се ловят. Големите турнири трябва да се държат като големи. Само ако се държиш като голям, можеш да очакваш финансов успех. Такива са реалностите. Само че преди да започнеш да се държиш като голям и да реализираш плановете си, трябва да обмислиш добре какво трябва да направиш. Това е най-вълнуващата част от моята работа.- За Григор беше проблем да участва в първото издание, защото вече беше поел ангажимент към турнира в Акапулко. Това щеше много да усложни графика му заради пътуванията. А и турнирът в София беше обявен, след като всеки един от тенисистите вече беше направил своята програма. В крайна сметка той реши да се придържа към вече избрания график.Сега е различно, защото Григор много искаше нещата да се случат и да подкрепи турнира. Той каза: "Знам, че доста хора са разочаровани, че не дойдох. Опитах се да обясня ситуацията от моя гледна точка, но не беше лесно." Мисля, че не му беше комфортно в цялата тази ситуация. Григор обаче е професионалист. Разговорът ни беше много бърз, дискусията с мениджмънта му - много лесна. Това е напълно нормално за професионалния спорт. Ние се отнесохме честно с него, а той беше много ясен в желанието си да участва. Много сме щастливи, че ще бъде тук, защото Григор е ракета носител за турнира и за българския тенис като цяло. Присъствието му е изключително важно.- За насогато говорих с Григор, вече имах потвърждение за участие от Доминик Тийм. Той направи страхотен сезон, завърши на осмо място в световната ранглиста. Мисля, че привличането му беше много добро, за да не си каже Григор: "Ох, всичко опира до мен." Ако беше дошъл тази година, щеше да е най-високо поставеният играч. Докато сега, поне към момента, би бил номер 3 след Тийм и Баутиста Агут.- Не, само за тази година.Не исках да го притискаме да подпишем дългогодишен договор. Не мисля, че е правилно, защото може да се случи така, че догодина няма да може да играе - било заради контузия, или нещо друго. Нека действаме стъпка по стъпка. Първата беше много позитивна.- Огромно. В рамките на десет дни разпродадохме всички хубави места за финала, без дори да е ясно дали Григор ще стигне до него. Ще имаме много силно корпоративно присъствие. Хората осъзнават, че ако искаш да имаш добри места или добро позициониране, трябва да действаш рано, а не да чакаш до последния момент. Разбира се, все още имаме свободни места за още спонсори. Но направихме добър старт и поставихме много стабилна основа. Главната ни задача тази година е да изградим платформа за бъдещето. Защото веднъж след като поставиш добра основа, след това е много по-лесно.- Да, защото от една страна това е второ издание, но в същото време към момента се явява и предпоследно. Важно е да изградим основа за бъдещето, да покажем, че мястото на турнира е тук и той принадлежи на хората в София. Ако хората в София не го харесват, турнирът е провален, свършено е с него. Аз обаче съм оптимист и има достатъчно добри причина. Ще видим какво ще стане. Надявам се, че ще успеем, защото събитието е важно и за българските играчи и развитието на българския тенис като цяло.- Това беше едно страхотно събитие, но там всичко е ясно и се случва в една вечер. Знаеш какъв продукт получаваш, имаш двама атрактивни играчи. Ние сме турнир от календара на АТП, А това е коренно различно. Динамиката е различна, изправен си пред различни предизвикателства, събитието продължава по-дълго, не можеш да гарантираш кой кога и дали ще играе. Когато кажеш на хората, че на еди-коя си дата от еди-колко си часа Григор ще играе с Монфис, те много по-лесно биха се решили да отидат. Ние също много разчитаме на елемента забавление, но при нас ги има и чисто спортните елементи - точки за ранглистата, награден фонд, кариерен успех, бъдещето на българския тенис, залозите са много по-високи.- Плановете ни са дългосрочни, но за момента имаме договор само тази и следващата година. Тенисът обаче се променя, намираме се в преходен период, започват да се утвърждават нови звезди. Федерер и Надал вече не са същите, дори Джокович не е. Публиката започва да се вълнува от други имена - Тийм, Давид Гофен, Милош Раонич, Кей Нишикори, Григор Димитров. Това е съвсем нормално. Същото се случи, когато Сампрас се отказа, а Агаси започна да залязва.Знаците са много добри. Най-важното обаче е да покажем на Григор, че София има уважението на тенис общността. Да му покажем, че този турнир има място в световния календар, че е заслужаващо доверие събитие, в което участват и други топ играчи, и да го накараме да се гордее. Ако се получи е много по-вероятно да иска участва в следващите издания. Ако свършим наистина добра работа, той със сигурност ще иска да продължи да играе в София.- Имаме добра подкрепа от публиката, но тя трябва да продължи. Имаме добра подкрепа от корпоративната общност в София, но все още не е достатъчна. Аз мога да ви кажа, че ще стане страхотно събитие. На теория е така, но няма гаранции. Ние ще направим най-доброто, на което сме способни и ще видим каква ще бъде оценката на публиката. Ако се върнат, значи им е харесвало.- Ако преди две години или дори преди една ме бяха поканили, нямаше да се съглася. Занимавах се с тази работа 25 години и то в два от най-големите турнири - Australian Open и "Хопман къп". Имах нужда от почивката, исках за няколко години да се върна към треньорството. Когато обаче се появи предложението на "Гаранти коза", се чувствах свеж, отпочинал и готов да се върна. На моята възраст щеше да е лесно да се откажа, да отида да играя голф и да се радвам на пенсиониранието си в Австралия. И не би било толкова стресиращо. Турнирът в София обаче ми дава възможност да помогна за създаването на нещо добро и полезно. Това винаги носи чувство на удовлетворение.


description: Седем души са загинали, а 29 са били ранени при експлозия на цистерни с газ пропан-бутан в село Хитрино рано тази сутрин, след като товарен и пътнически влак са се сблъскали в района на гарата, съобщи БНР.

title: Седем загинали и 29 ранени след взрив при влакова катастрофа, МВР евакуира село Хитрино (обновена)

maintext:
Фотограф: shum.bg
Фотограф: shum.bg
Петима загинаха, а десетки са ранени при катастрофа на частен товарен влак и последвала експлозия на цистерни с пропан бутан в село Хитрино, Шуменско рано тази сутрин. В селото има разрушения и пожари, а по оценка на МВР щетите са с размерите на бедствие.Светият Синод на Българската православна църква призова хората да окажат подкрепа и помощ на пострадалите. Синодът изпрати съболезнователен адрес до областния управител на Шумен Донка Иванова и кмета на село Хитрино Нуридин Исмаил.МВР съобщи, че към този час жертвите са седем , а ранените - 29.Най-малко 48 часа ще продължи изтеглянето на цистерните в Хитрино, прогнозира премиерът Бойко Борисов , цитиран от "Фокус". Той се ангажира бюджетът на общината да бъде увеличен, за да се помогне на пострадалите хора.Министерството на регионалното развитие съобщи, че ВиК Шумен е осигурило необходимите количества вода за гасеното на пожара. Водоемите са с достъчни водни количества. Всички пожарни автомобили са захранени с вода. За да се гарантира необходимото количество вода за селото, е ограничено водоподаването към три съседни населени места – Върбак, Каменяк и Тимарево. В момента те имат достатъчни количества вода в собствените водоеми. Помпените станции по водоснабдителната система се управляват ръчно.Избраният президент Румен Радев изрази съболезнования към близките на загиналите при днешната експлозия в шуменското село Хитрино, призова към солидарност с пострадалите и благодари на екипа на болницата в Шумен за професионализма. Започва пълна евакуация на Хитрино заради опасна операция - претоварване на веществата от авариралия влак, съобщи МВР. Премиерът в оставка Бойко Борисов разпореди въвеждане в действие на Националния план за защита при бедствия. В село Хитрино той лично ръководи работата на Националния щаб за изпълнение на плана за действие. В щаба участват още вицепремиерите Румяна Бъчварова и Томислав Дончев, министрите на транспорта и здравеопазването Ивайло Московски и Петър Москов, както и главният секретар на МВР Георги Костов и директорът на Главна дирекция "Пожарна безопасност и защита на населението" главен комисар Николай Николов.Към момента няма недостиг на кръв и кръвни продукти за болниците в Шумен и Варна, където са настанени пострадалите при взрива в Хитрино. Това съобщи здравният министър в оставка Петър Москов на извънреден брифинг . "Освободени са резерви на кръв и кръвни продукти. 140 сака кръв и плазма са на разположение на лекарите", каза Москов. Той благодари на всички хора, които се отзоваха и дариха кръв за пострадалите и изказа съболезнования на семействата на загиналите.Три са вероятните причини за влаковата катастрофа и последвалия взрив в Хитрино, съобщи пред "Нова телевизия" председателят на транспортната комисия в парламента Настимир Ананиев (ДБГ). По думите му произшествието е настъпило или заради висока скорост при навлизане в гарата, или заради грешно подреждане на влаковата композиция, или заради неизправност в самия подвижен състав.Кметът на Хитрино Нуридин Исмаил увери, че ще бъде осигурен подслон за всички хора, чиито домове пострадаха при взрива тази сутрин. "Трагедията е голяма, ситуацията още е много тежка, хората са много отчаяни", обобщи Исмаил пред Би Ти Ви. Той посочи, че има напълно изгорели къщи, много са с изпочупени прозорци и избити врати.Министерството на труда и социалната политика припомни, че според нормативната уредба пострадалите ще получат еднократна помощ в размер на 325 лв. След приключването на работата на разследващите органи, екипите ще преценят какви допълнителни мерки за подкрепа на пострадалите семейства могат да бъдат предприети, каза министърът в оставка Зорница Русинова. Към мястото пътуват зам.-министър Ивайло Иванов и изпълнителният директор на АСП Цветан Васев, за да преценят нуждата от друга социална подкрепа. Не е измерено замърсяване на въздуха в района на взрива в село Хитрино, съобщи директорът на екоинспекцията в Шумен Евелина Шишманова пред БНР.Общинските болници в София организират акция по кръводаряване за пострадалите при инцидента край Хитрино, съобщи кметът на столицата Йорданка Фандъкова във "Фейсбук". Тя увери, че има готовност да се изпратят и линейки, и реанимационни екипи.Трима души са в изключително тежко шоково състояние в болницата в Шумен, каза директорът й пред "Нова телевизия". По думите му болницата може да поеме още около 10 души, но има готовност при нужда пациенти да бъдат насочвани към други болници. Болницата в Шумен съобщи за починал пациент вследствие на инцидента. Екипи от варненската болница "Св. Марина" са в града за оказване на помощ. Засега няма нужда от транспортиране на пациенти по въздуха, но има готовност.Председателят на парламентарната транспортна комисия Настимир Ананиев предположи пред Нова телевизия, че несъобразена скорост или неправилно формиране на композицията са причините за катастрофата. Компанията - собственик "Булмаркет" досега е била изрядна, допълни той.Премиерът в оставка Бойко Борисов съобщи от мястото на събитието, че жертвите са поне пет, а не четири, каквито бяха официалните съобщения по-рано. Той прогнозира, че броят на жертвите ще расте, защото има хора с много висока степен на изгаряне. Къщите на три улици са пометени от взривната вълна, информира премиерът. Шефът на пожарната Никола Николов отрече твърденията на местни жители, че пожарните са пристигнали без вода.Представител на компанията - собственик на цистерните съобщи пред Нова телевизия, че двамата машинисти са живи и здрави и в момента се разпитват от компетентните органи.Президентът Росен Плевнелиев призова гражданите да помагат на спасителните екипи при гара Хитрино. МВР съобщи, че първите пожарни коли са пристигнали на мястото на инцидента в 6 ч, 15 минути след сигнала. Ведомството реагира на оплаквания на местните жители, че помощта е закъсняла с повече от час.при инцидента, станал в 5.40 ч. Официалните данни са за 12 ранени, но болницата в Шумен е приела над 20 пациенти с изгаряния, с рани от стъкла, фрактури.От думите на Костов пред БНТ. се разбра, че и други хора са в опасност и бедстват и първата задача на МВР е да се погрижи за живота им, а едва след това ще се изясняват причините. В 9.25 ч. пред Би Ти Ви Костов съобщи, че основната версия е за транспортно произшествие, в резултат на което е последвал взрив. Има опасност от вторични взривове, каза главният секретар на МВР.Авариралите цистерни са превозвали газ пропан бутан и саПред Би Ти Ви зам.-директорът на частното дружество Димитър Баев съобщи, че това е редовна композиция, пътуваща към Русе. Екипът на влака е преминал медицински прегледи, в дружеството функционира система за безопасност, твърди Баев. Влакът навлиза в гарата и там нещо се случва, коментира Баев, който е на мястото на събитието.. На мястото на инцидента са следователи от Националната следствена служба, зам.-министърът на вътрешните работи Красимир Ципов, шефът на пожарната Никола Николов, екипи на Министерство на транспорта, Министерство на здравеопазването, Български червен кръст.и други постройки в съседство, има и пожари. Кореспондентът на Би Ти Ви разказа, че жп линията преминава през селото като го разделя на две.Местни жители разказват пред медиите, че реакцията на властите е закъсняла, а пожарните са закъснели с повече от час. Според главния секретар на МВР службите са действали професионално.В болницата в Шумен са приети 23 ранени, с изгаряния и множество счупвания и фрактури, съобщи за Би Ти Ви д-р Атанас Атанасов, директор на болницата. Една жена е в тежко състояние с над 90% изгаряния по тялото. Създадена е организация ранените да се превозват до болницата във Варна с хеликоптер. Премиерът Бойко Борисов призова в профила си във "Фейсбук" гражданите да даряват кръв за нуждите на болницата в Шумен.Временно движението през село Хитрино е ограничено, съобщиха от "Пътна полиция". Осигурен е обходен маршрут.Подробности очаквайте по-късно на www.dnevnik.bg


description: "Много бих се радвал. България има нужда от хора, като генерал Попов", каза военният министър в оставка попитан дали генерал Константин Попов го очаква политическа кариера.

title: Ненчев би се радвал, ако напусналият шеф на отбраната стане политик

maintext:
Николай Ненчев
Фотограф: Юлия Лазарова
"Много бих се радвал. България има нужда от хора, като генерал Попов". Това каза военният министър в оставка Николай Ненчев на въпрос дали подалият днес оставка началник на отбраната генерал Константин Попов може се появи в кандидатдепутатските листи на някоя партия. Изключително честен и почтен човек със забележителни морални качества, каза за ген. Попов министърът.Ненчев е разпоредил да се свика Съветът по отбрана през следващата седмица, за да бъде приета оставката на ген. Константин Попов и ще се обсъдят възможностите за нов началник на отбраната. Това е най-висшият военен пост в Българската армия. Има подходящи хора, добави Ненчев.Според Министерството на отраната ген. Попов е подал рапорт за освобождаване от военна служба на основание придобиване право на пенсиониране.Високо оценявам моралните подбуди, по които ген. Попов подаде оставка, коментира Ненчев. Той не е изненадан от оставката и е бил в течение. На въпрос дали ген. Попов си тръгва заради бъдещият президент Румен Радев, Ненчев отговори: "Да, заради Румен Радев".


description: Засеганти ще бъдат и селата Плана, Железница и Панчарево.

title: Част от южните квартали на София останаха без вода заради авария

maintext:
Фотограф: Надежда Чипева
Голяма част от южните квартали на София няма да имат вода през деня заради авария на "Рилския водопровод" с диаметър от 1100 мм. Участъкът, където ще текат ремонтните дейности е труднодостъпен пресечен планински район и от "Софийска вода" не се ангажираха колко точно ще продължи работата им по отстраняването на проблема.Засегнати ще бъдат селата Плана, Железница, Панчарево, както и кварталите "Симеоново", "Драгалевци", "Малинова долина", "Киноцентъра", "Бояна" и "Горна баня". Прилежащите вилни зони също няма да имат вода през деня.От "Софийска вода" призоваха клиентите си да следят актуалната информация за ремонта на сайта на дружеството или да потърсят служител на компанията на телефон 070012121.


title: Украинската "Антонов" предложи на Тръмп да му направи Air Force 1

maintext: Украинското конструкторско бюро "Антонов", създало най-големия самолет в света, предложи да построи официалния самолет на президента Доналд Тръмп.Това стана в отговор на съобщение в "Туитър" на новоизбрания държавен глава на САЩ, в което той каза, че ще спре процедурата за изработване на нов Air Force 1. По думите му разходите са излезли извън контрол и са стигнали 4 млрд. долара.Наистина в бюджета на американските ВВС са предвидени милиарди долари за срок от 7 години за два самолета, но от "Боинг" казаха, че имат договор само 177 млн. долара за проучване как да изглежда бъдещият президентски самолет."Може би е по-добре да помислите за самолет "Антонов" за Air Force 1?", отвърна в "Туитър" украинската държавна компания."Боинг" изработват специалните самолети за американските президенти от 1943 г. насам."Ройтерс" коментира, че очевидно офертата на украинците е шеговита, както и че каквато и да е поръчка от чужбина за тях ще е добре дошла. От разпадането на бившия СССР насам "Антонов" е произвел само около 20 самолета.Тук като част от съветската космическа програма е създаден и най-големият в света Ан-225 "Мрия", който може да пренася до 250 тона на разстояние до 4000 км.През 1988г. започва работа по втори такъв самолет, но той така не и е завършен.Сега Украйна изглежда е намерила потенциален инвеститор в лицето на държавната аерокосмическа корпорация на Китай (AICC).


description: Елементи от украсата в центъра на София...

title: Коледна украса в София

maintext:
1/14 снимки в галерията ЦУМ - едната от трите емблематични сгради, оформящи т. нар. Ларго - комплексът от архитектурни изпълнения в центъра на София, проектирани и построени през 50-те години на XX в.
Фотограф: Юлиян Иванов (Julius)


title: БАН загуби увеличената субсидия за 2017 г., преди да я получи (допълнена)

maintext:
Фотограф: Георги Кожухаров
С очевидно предварително разработена стратегия мнозинството в парламента в крайна сметка не позволи парите за Софийския университет и БАН да се увеличат с гласуването на второ четене на текстове от проектобюджета за 2017 г.След извънредно заседание на бюджетната комисия беше прегласуван текстът от проекта , според който парите за БАН се увеличават с 10 млн. лв., а за Софийския университет - с 500 хил. лв. Предложението бе на Борислав Великов, Реформаторски блок. За по-късно бе оставено повторното гласуване на текста от проекта, в който сумарно се записват всички разходи. Когато депутатите се върнаха към него обаче, отхвърлиха увеличението на общите разходи с тези за двете институции. Така в крайна сметка те няма да получат допълнителното увеличение, а само 5 млн. лв. повече в сравнение с парите им за тази година каквото беше и първоначалното предложение на бюджетната комисия.В знак на протест срещу гаврата с българските учени, по думите на депутата от БСП Румен Гечев, колегите му напуснаха залата.Председателят на парламентарната комисия по образование Милена Дамянова обясни, че учените не са лишени от участие и съответно съфинансиране на европейски проекти, каквото е тълкуването на БСП, а те сами са решили по друг начин да участват в тях и липсата на увеличение в бюджета няма да им попречи.По-късно в кулоарите тя посочи, че в крайна сметка парите за БАН се вдигат с 5 млн. лв. през 2017 г. в сравнение с тази година. Тя припомни, че академията "само преди 3 седмици" е получила от Министерски съвет 3 млн. лева за сграда, в която да бъде монтиран циклотрон. Освен това през тази година на БАН се дали още 1.5 млн. за младите учени."Какво показват междинните отчети, които са предоставени от БАН именно за изпълнението на тази програма, която е в подкрепа на младите хора? 45% от тези средства всъщност не са отишли у младите учени, а са отишли в техните по-възрастни ръководители", обясни Дамянова.В отговор на определенията на Румен Гечев председателят на бюджетната комисия Менда Стоянова отказа от името на ГЕРБ да приеме, че е извършен пуч срещу българските учени."Много пъти сме говорили за това, че в БАН трябва да се направи реформа", посочи още тя, цитирана от агенция "Фокус". Според нея в системата на академията има институти, които се справят добре и работят по няколко европейски проекта едновременно, а други били за закриване."Те са тези, които искат да получат подаянието от бюджета, за да съществуват", допълни още тя."БАН е академия, която притежава страхотна собственост и апаратура. Ако това нещо се управляваше прозрачно и ефективно, тя щеше да е под парите, а не да моли и да проси Народното събрание за 10 млн. Да ги вземем от други дейности, които се финансират от бюджета, за да ги дадем на тях", коментира още Менда Стоянова.При предишното правителство на ГЕРБ тогавашният финансов министър Симеон Дянков по тази линия влезе в конфликт с БАН, чието ръководство нарече "феодални (имайки предвид синодални) старци" и също призова за реформа в системата.Малко след това целият проектобюджет бе приет окончателно.


title: Хронологията на събитията в Хитрино според институциите

maintext:
Фотограф: shum.bg
Петима загинаха, а десетки са ранени при катастрофа на частен товарен влак и последвала експлозия на цистерни с пропан бутан в село Хитрино, Шуменско рано тази сутрин. От взривната вълна домовете на мнозина местни жители са разрушени, властите евакуираха 40 домакинства.Очевидци свидетелстват, че отговорните служби са реагирали с голямо закъснение на сигнала за бедствието и животът на някои от жертвите е можело да бъде спасен. Жители твърдят, че пожарните коли са пристигнали без вода в цистерните, в телевизионните репортажи се чуха и гласове, че някои от пожарникарите били употребили алкохол.Представителите на институциите отричат подобни нередности и обясняват реакцията с шока от преживяното.Разстоянието между Шумен и Хитрино е около 20 км.Ето хронологията на действията на институциите, предоставена от МВР, шефа на пожарната и Министерството на здравеопазването.5.37 ч. настъпва взривът.5.42 е подаден сигнал на 112;5.43ч. в Центра за спешна помощ-Шумен е получен сигнал от тел.112;5.45ч. тръгва първата линейка от гр.Венец;5.54ч. пристига на място в Хитрино; След нея до 6.25ч. на място са още 2 екипа.6.00 ч. пристигат първите пожарникари- До 6.15 ч. екипите на мястото са четири.6.05ч. болниците в Шумен, Търговище, Разград и Варна са приведени в готовност за посрещане на голям брой пострадали.6.10ч. Първият пострадал е пристигнал в МБАЛ-Шумен. До 6.25ч. са транспортирани 6 души.7.16 ч. Пътната агенция съобщава, че временно движението през Хитрино е ограничено и призовава пътуващите да следват указанията на пътната полиция. Причината не се съобщава.8.57 ч. - първото официално съобщение на МВР за инцидента е разпратено до медиите.


description: Безспорен факт е, че към днешна дата най-продаваният пикап в света е "Тойота Хайлукс". Офицално представен през 1968 година, той е навъртял над 18 милиона продажби. На пазара е неговата най-нова генерация.

title: Мечтата на рибаря и не само

maintext:
1
2
3
4
5
6
7
8
9 Фотограф: Георги Пауновски 1
2
3
4
5
6
7
8
9 Фотограф: Георги Пауновски 1
2
3
4
5
6
7
8
9 Фотограф: Георги Пауновски 1
2
3
4
5
6
7
8
9 Фотограф: Георги Пауновски 1
2
3
4
5
6
7
8
9 Фотограф: Георги Пауновски 1
2
3
4
5
6
7
8
9 Фотограф: Георги Пауновски 1
2
3
4
5
6
7
8
9 Фотограф: Георги Пауновски 1
2
3
4
5
6
7
8
9 Фотограф: Георги Пауновски 1
2
3
4
5
6
7
8
9 Фотограф: Георги Пауновски
Фотограф: Георги Пауновски
Фотограф: Георги Пауновски
Фотограф: Георги Пауновски
Фотограф: Георги Пауновски
Фотограф: Георги Пауновски
Фотограф: Георги Пауновски
Фотограф: Георги Пауновски
Фотограф: Георги Пауновски
Фотограф: Георги Пауновски
Безспорен факт е, че към днешна дата най-продаваният пикап в света е "Тойота Хайлукс". Офицално представен през 1968 година, той е навъртял над 18 милиона продажби. На пазара е неговата най-нова генерация, която както и до сега, се предлага с единична, разширена и двойна кабина. Тестовият пикап беше в най-луксозната версия, насочена по-скоро към хората с активен начин на живот и хобита с обемна екипировка, отколкото към ползващите го за работа. Автомобилът се предлага в пет класически и три нови цвята, но в червено изглежда наистина убийствено.Заедно с двама приятели, тествахме "Хайлукс" в рамките на риболовен уикенд на палатка, задача, която пасна на пикапа като ръкавица. Първото, което впечатлява в модела е осъвремененият дизайн. С изобилието от хромирани елементи и стилни хардоп над товарния отсек, пикапът е истинска алтернатива на луксозните пълноразмерни кросоувъри.Салонът е станал по-просторен и стилен, като отзад много комфортно пътуват двама пасажери, а при нужда се събират и трима. Оформлението на приборното табло, материалите и акцентите са нетипично луксозни за една кола за работа.Сериозно място на централната конзола заема седем инчовия тъч-скрийн на мултимедийната система. През него работата с навигацията, музиката и бородивия компютър става лесно. Никакви загадки не задават и останалите контролени в салона.Новото приборно табло ми хареса, заради големите изчистени аналогови оборотомер и скоростомер и разположения между тях цветен дисплей, на който може да се следи разнообразна информация. Тестваният от нас "Хайлукс" беше автоматик, но въпреки доста рядкото боравене с лоста за скоростите оцените неговата по-висока позиция и оформлението, като при леките автомобили. Бутоните за управление на режимите на шофиране (екологичен и спортен, освен нормалния) както и на 4х4 задвижването са разположени на лесно достъпно място.Веднага след потеглянето останах впечатлен и от шумоизолацията, близка до нивата в лек автомобил. Още преди да тръгнем оценихме възможността за отваряне на вратите без ключ и подобренията в товарния отсек, който е с 10 сантиметра по-широк (1.65 метра при калниците, което е водещ в класа показател).В него се събра надуваема лода с двигател, палатки, рибарска екипировка, провизии, като при това капакът на хардопът се затвори. Свалената по-ниско задна броня, с интегрирано стъпало, улеснява товаренето и при затворен капак, в дръжката на който пък се монтира почти незабележима камера за движение на заден ход.Тук е моментът да допълня, че капацитетът за теглене е увеличен до 3.5 тона, но просто нямаше какво да закачим зад нашия "Хайлукс".Потеглихме по тъмно и веднага оценихме разликата, която дават изцяло светодиодните къси светлини. Те осветяват доста по на далеч, а светлината им натоварва очите много по-малко. Отлично вършат работата си и ксеноновите дълги светлини.Тестовият "Хайлукс" разчиташе на изцяло новият 2.4-литров дизелов двигател, който предлага подобрения по отношение на въртящия момент (вече 400 Нм) и разхода на гориво. Мощността от 155 конски сили е достатъчна както за поддържане на максимално разрешената скорост на магистрала, така и за безопасни изпреварвания по нормален път.Новата шестепенна автоматична трансмисия се разбира отлично с двигателя и в спортен режим осигурява по-добро ускорение, дори от версиите с механична (12.8, срещу 13.2 секунди). При спокойно каране смяната на предавките не се усеща, а дизелът не натрапва приъствието си с неприятен шум.Що се отнася до разхода, той е намален с 9% спрямо предшественика, като по книжка той е 6.4 л/100 км, а в рамките на теста се кротна около 8 на сто. По неравните участъци на магистрала "Тракия" край Чирпан, запазена марка за една небезизвестна старозагорска пътностроителна фирма, имахме възможността да усетим и подобренията по окачването.Отзад то продължава да разчита на листови ресори и двойни амортисьори, но комфорът на возене е значително повишен, поне когато пикапът е натоварен, както беше в нашия случай. По завоите към язовир Ивайловград приятно ме изненада и доброто пътно поведение на такъв терен, а кормилото определено работи по-прецизно.Голямата новост в "Тойота Хайлукс" е инетгрирането на нови системи за сигурност. Комбинацията от камера и милиметров-вълнов радар на пакета, кръстен Toyota Safety Sense, се използват от системите за предупреждение при опасност от сблъсък с функция за разпознаване на пешеходци и автономно спиране при нужда, предупреждение при напускане на пътна лента и асистентът за разпознаване на пътни знаци. Предвид фактът, че шофирах нощем, след натоварен работен ден, бях благодарен, че пикапът имаше тези екстри, макар да не се наложи те да ни спасяват от инциденти.За целта на теста, на няколко пъти провокирах системата за следена избраната лента, като нарочно пресичах маркировката без мигач и установих, че освен аудио и визуален сигнал, тя се намесва и с корекция във волана, за да не позволи напускане на своето поле.Търсенето на усамотено място за разполагане на бивака ни накара да напуснем утъпканите пътища, но с доказал качествата си оф-роуд боец като "Хайлукс", това изобщо не ни притесни. При клиренсът от .. . сантиметра, 4х4 режим с демултипликатор за превключване между бързи и бавни предавки, и заключващите се диференциали, избраните от нас трасета не затрудниха по никакъв начин пикапът.Времето беше отлично, но дори и да имаше кал или сняг, съм сигурен, че пикапът за пореден път ще докаже, защо е най-предпочитаният в света. В такива коварни условия пословичната проходимодст на "Хайлукс" е дори подобрена, благодарение на системата за активен контрол на сцеплението.Тя разпределя въртящия момент между всички четири колела, осигурявайки по-добро сцепление от това, предлагано от диференциала с ограничено приплъзване, като при превъртане на едно или повече задвижващи колела, системата автоматично ги блокира и преразпределя въртящ момент към онези, които имат по-добър контакт с пътя. Хората, който излязат с "Хайлукс" извън пътя, без да имат сериозен оф-роуд опит зад гърба си, със сигурност ще оценят и факта, че системата за подпомагане при спускане по наклон, вече работи при движение както напред, така и назад.В заключение остава да уточня, че базовата версия на "Тойота Хайлукс" - с единична кабина, която е максимално подходяща за работно конче, струва 49 990 лева. Най-луксозната версия, като показаната на снимките в този текст път може да се купи за почти 77 хиляди лева.


description: Според непотвърдена информация тенисистката е била нападната с нож и има наранявания по играещата й лява ръка.

title: Петра Квитова е ранена с нож при нападение в дома ѝ

maintext:
Петра Квитова е получила наранявания на силната си лява ръка
Robbery apparent motive--assailant entered Kvitova's home under guise of maintenance worker. Prognosis uncertain, non life-threatening.
— Ben Rothenberg (@BenRothenberg) December 20, 2016
Двукратната шампионка от "Уимбълдън" и световна номер 11 в тениса Петра Квитова е била нападната във вторник и е била ранена, съобщи чешката агенция ЧТК, като цитира нейния говорител."Това беше случаен криминален акт", е казал Карек Тейкал пред агенцията."Тя е била нападната в нейния апартамент и сега е под лекарско наблюдение, но раните й не са животозастрашаващи", добави той.Говорителят не даде повече подробности, но според съобщения в "Туитър" чехкинята е била ранена с нож има наранявания на силната си лява ръка.По-късно Квитова благодари за подкрепата и заяви, че е извадила късмет, че е жива."Благодаря за съобщенията ви. Както може би сте чули днес бях атакувана в моя апартамент от лице с нож. При опита да се защитя бях лошо контузена в лявата ръка- Разстроена съм, но имам късмета да съм жива", написа тя във "Фейсбук"."Раната е тежка и ще трябва да бъде прегледана от специалист, но ако ме познавате, знаете, че съм силна и ще се преборя. Благодаря ви отново за подкрепата и любовта", допълни тя.


description: Като "лъч надежда за разрешаването на конфликтите по света - от Сирия до Южен Судан" определи колумбийският президент Хуан Мануел Сантос споразумението за прекратяване на 52-годишната гражданска война в страната си, предаде агенция "Ройтерс". Днес му бе връчена Нобеловата си награда за мир за 2016 г. на специална церемония в столицата на Норвегия - Осло.

title: Президентът на Колумбия цитира Боб Дилън при получаването на Нобела за мир

maintext:
Фотограф: Ntb Scanpix
"лъч надежда за разрешаването на конфликтите по света - от Сирия до Южен Судан" определи колумбийският президент Хуан Мануел Сантос споразумението за прекратяване на 52-годишната гражданска война в страната си, предаде агенция "Ройтерс". Днес му бе връчена Нобеловата си награда за мир за 2016 г. на специална церемония в столицата на Норвегия - Осло.
Революционните въоръжени сили на Колумбия (
ФАРК не бяха поканени, с изключение на един испански адвокат, който ги представляваше. При номинациите лидерът на Революционните въоръжени сили на Колумбия Родриго Лондоньо беше предложен да сподели наградата заедно със Сантос, но това не се случи.
Мирното споразумение бе пред провал, след като през октомври колумбийците го отхвърлиха на референдум, защото то било снизходително към бунтовниците. Поради тази причина то беше променено и одобрено от Конгреса миналия месец.
Другите награди - за литература, медицина, физика, химия и икономика - ще бъдат връчени тази вечер на церемония в Стокхолм.
КатоВ речта си колумбийският президент цитира антивоенна песен на Боб Дилън, който отсъства от тазгодишната церемония по раздаване на наградите, където трябваше да получи Нобела за литература. В речта си Сантос цитира част от любимите си песни на Дилън: "Колко още смърти са нужни преди той да разбере, че твърде много хора са умрели. Отговорът, приятели мои, се носи с вятъра."Сантос заяви, че Колумбия е получила вдъхновение за постигането на мир от други страни като Южна Африка и Северна Ирландия.Държавният глава на Колумбия получи златен медал, диплома и чек за 8 млн. шведски крони или 870 хил. долара, за усилията си да прекрати военния конфрикт сФАРК), който отне живота на над 220 хил. души."Мирното споразумение е лъч надежда в свят, засегнат от толкова много конфликти и толкова много нетолерантност", каза още той."То доказва, че това, което на пръв поглед изглежда невъзможно, с постоянство може да стане възможно - дори в Сирия, Йемен или Южен Судан", заяви Сантос пред аудитория, която включваше както жертви на военни конфликти, така и норвежкия крал Харалд.


title: Иран купи 80 боинга за 16.6 млрд. долара

maintext:
Правителството на САЩ е разрешило сделката.
Най-големият ирански авиопревозвач "Иран еър" (Iran Air) съобщи, че днес се споразумял да купи 80 самолета от американската компания "Боинг" (Boeing) в най-голямата сделка между САЩ и Иран след ислямската революция от 1979 година, съобщи ИРНА, цитирана от световните агенции и БТА.Стойността на сделката е 16.6 млрд. долара.Машините - 50 от модела 737 и 30 от модела 777 - ще бъдат доставени през идното десетилетие, уточни директорът на авиокомпанията Фархад Парвареш.Сделката е одобрена от американското правителство, посочва "Ройтерс". За церемонията по подписването в Техеран бе регионалният директор на Боинг Флечър Баркдъл.През юни Боинг обяви, че е сключил предварително споразумение да продаде 100 самолета на Иран еър.След това през септември Вашингтон даде разрешение на американския самолетостроител и на европейския му конкурент Еърбъс (Airbus) да продават самолети за милиарди долари на Иран, припомня "Асошиейтед прес".


title: Петима световни шампиони стигнаха 1/4-финалите на UK Championship

maintext:
О'Съливан ще играе с Марк Уилямс в спор за място на полуфиналите
Фотограф: Архив [LAP.bg]
Петима световни шампиони достигнаха до четвъртфиналите на втория най-значим турнир в снукъра - UK Championship. Това са настоящият носител на световната титла Марк Селби, Рони О'Съливан, Джон Хигинс, Марк Уилямс и Шон Мърфи.
Компания във финалната осмица ще им правят двукратният полуфиналист в "Крусибъл" Марко Фу и двама състезатели извън топ 30 - белгийският талант Лука Бресел и уелсецът Джейми Джоунс.
След като О'Съливан (6:2 срещу Матю Стивънс), Селби (6:1 срещу Анда Джан), Мърфи (6:2 срещу
Юелун Джоу)
и Фу (6:0 срещу Оливър Лайнс) преодоляха осминафиналите в сряда, вчера към тях се присъединиха Хигинс, Уилямс, Бресел и Джоунс.
В един от най-интригуващите двубои Хигинс победи световния номер 10 Марк Алън с 6:3. Шотландецът спечели първите два фрейма, но северноирландецът направи обрат след серии от 78, 106 и 65 точки. Четирикратният световен шампион обаче намери ритъма си и взе следващите четири фрейма, като записа най-добри брейкове от 101, 68 и 90 точки.
Джейми Джоунс пък нямаше особени трудности срещу Дейвид Гилбърт за успеха с 6:2. 28-годишният уелсец взе солиден аванс от 5:1 и след това при втората си възможност приключи мача.
Бресел също продължи отличното си представяне в Йорк след победата с 6:3 срещу шампиона на UK Championship oт 2004 г. Стивън Магуайър. 21-годишният белгиец поведе с 2:0, но опитният уелсец отговори с два сенчъри брейка - 101 и 112 точки.
Бресел си върна аванс след успех в петия фрейм, но във втория загуби драматично с 64:65, за да се стигне до ново равенство. Младият белгиец обаче показа по-здрави нерви и спечели следващите три партии. В последната той успя да си върне за загубата на фрейм №5 след успех с 63:60.
В най-епичния осминафинал двукратният световен шампион и двукратен победител в Йорк Марк Уилямс победи Лиъм Хайфилд с 6:5. Двубоят предложи пет серии от 50+ точки, но като цяло преобладаваха позиционната битка и оспорваните фреймове.
Уилямс се оказа догонващ в резултата общо четири пъти - при 0:1, 2:3, 3:4 и 4:5, но успя да обърне резултата. След като беше опрян до стената, опитният уелсец направи серия от 56 точки за 5:5, след което измъкна решаващия фрейм с 65:31.
В четвъртфиналите Уилямс ще срещне О'Съливан, Джоунс ще се изправи срещу Марко Фу, Мърфи - срещу Бресел, а Селби - срещу Хигинс.
Първата сесия днес започва в 15.00 ч. българско време. В нея ще играят Мърфи срещу Бресел и Селби срещу Хигинс. Другите два мача стартират в 21.00 ч. Играе се във формат 6 от 11 фрейма.


description: Преди коледните и новогодишни празници Държавната агенция за метрологичен и технически надзор (ДАМТН) разпространи полезни съвети за потребителите при избор и използване на електрически гирлянди.

title: Съвети към потребителите: Как да се изберат и използват електрически гирлянди

maintext:
Фотограф: Анелия Николова
:
-
Върху продукта производителят трябва да е нанесъл трайно маркировка за съответствие - СЕ. С нея той удостоверява, че е произвел продукта съгласно европейските изисквания за безопасност. Допустимо е тя да се нанесе върху стикер прикрепен на самата гирлянда, както на опаковката и в придружаващите документи.
-
Върху гирляндата или върху стикер на нея е необходимо да са нанесени основните електрически характеристики, като напрежение, мощност или ток, честота на електрическата мрежа, брой лампи. За гирляндите, които се използват на открито производителят трябва да е обявил и степен на защита от твърди частици и влага (
IP
защита) - минимална препоръчителна защита
IP44.
-
Върху продукта или опаковката е необходимо да е обозначено името на производителя/вносителя и неговия адрес.
-
Всяка гирлянда трябва да се придружава от инструкция за употреба на български език, съставена от производителя.
-
За украса на открито да се използват само гирлянди, които са предназначени за това. Предназначението за използване на открито трябва да е обявено от производителя върху стикер прикрепен на самата гирлянда, на опаковката и в инструкцията за употреба.
-
Преди използване е необходимо потребителите да се запознаят подробно с инструкцията за употреба и експлоатация на гирляндите. По време на експлоатация трябва да се спазват стриктно посочените в инструкцията изисквания.
-
При гирлянди със с
меняеми лампи
, замяната
трябва да
става с лампи от
същия тип като тези, с които е доставена гирляндата или с тип, определен от производителя
.
-
При използване на удължители за открито, е необходимо
IP
защитата на удължителя да бъде същата или по-висока от защитата, обявена на гирляндите.
-
С цел избягване на инциденти, деца или хора от уязвими групи да ползват гирляндите само под надзор на възрастни.
Преди коледните и новогодишни празници Държавната агенция за метрологичен и технически надзор (ДАМТН) разпространи полезни съвети за потребителите при избор и използване на електрически гирлянди


title: Държавата е отпуснала 1 млн. лева за Световната купа по сноуборд в Банско

maintext:
Бойко Борисов постави добра оценка на спортния министър в своя кабинет Красен Кралев
[ММС]
Държавата е отпуснала 1 млн. лева за домакинството на Банско в Световната купа по сноуборд, обяви министър-председателят в оставка Бойко Борисов."За 2018-а г., за да е световното в България и Италия, 10 млн. лева сме платили такса. Когато всички се захласваме, ръкопляскаме и се гордеем с нашите гимнастички... еми, за да бъде световното през 2018 г. в България и да им се насладим на живо, 1 милион такса сме изплатили предварително", каза Борисов пред "Дарик".Той добави, че за състезанията по гребане в Пловдив са дадени 200 хил. лева, а за тенис турнира в София всяка година се отпускат по 500 хиляди. "За сноуборда, за да могат нашите прекрасни лидери в този спорт да дойдат в Банско - 1 милион лева..."Борисов заяви, че Красен Кралев и е бил и ще бъде добър министър. Той допълни, че е много доволен от представянето на спортистите през тази година."Направиха се толкова неща (в спортната инфраструктура), които ако бяха лесни - щяха да бъдат направени още преди години от комунистите. Инвестициите довеждат резултатите след това. Седем милиона Кралев ми измъкна за "Фестивална". Белмекен как го заварихме? Сега тече ремонт и става най-доброто за подготовка."


description: Това бе бившият регионален министър Севил Шайдех – мюсюлманка от турско-татарското малцинство, омъжена за сирийски гражданин.

title: Румънският президент отхвърли номинацията за премиер на социалдемократите


description: Кралев обясни, че идеята за изграждане на козирка на сектор В на "Васил Левски" остава в сила. "Обсъждали сме я с Националната спортна база и имаме сили в следващия мандат да го направим.

title: Кралев: По-добре е да се направят по-малки зали вместо нов национален стадион

maintext:
Кралев заяви, че в следващия мандат може да се направи козирка на сектор В на "Васил Левски"
[LAP.bg]
Спортният министър в оставка Красен Кралев заяви, че когато се говори за изграждането на нов национален стадион, е най-важно да се види дали има икономическа логика в това."Предпочитам да инвестираме пари в по-малки зали, които да обезпечат по-малките областни центрове и да има повече зали за подготовка, отколкото национален стадион", каза Кралев.По думите му в момента "Васил Левски" е в достатъчно добро състояние, за да приема "всички състезания, на които нашите спортисти биха си позволили да участват". "Няма състезание, което не можем да си позволим на този стадион. Шампионска лига няма никакъв проблем да се играе, теренът е в отлично състояние".Кралев обясни, че идеята за изграждане на козирка на сектор В остава в сила. "Обсъждали сме я с Националната спортна база и имаме сили в следващия мандат да го направим. Но за нов национален стадион, при положение, че не сме си оправили залите за тренировка, при положение, че има още десетки стадиони, които нямат писти и трева...", добави министърът.Според министъра в оставка е добре "малко да си знаем възможностите". "Да, не можем да бъдем домакини на финал на Лига Европа. Един стадион ще струва 100 милиона, примерно. Тези пари, ако се вложат в зали за подготовка, ще има повече смисъл"."Не може за двата мандата на Борисов да се запълнят всички празноти в спортната инфраструктура", добави Кралев.Той присъства на награждаването на най-добрите спортисти на НСА за годината. За номер едно беше избрана Анна Методиева - бронзова медалистка от европейското първенство по сумо, което се проведе през април в Полша. Наградата за треньор за 2016 година получи ас. Христо Христов, треньор по сумо към СК "Борба, самбо и сумо – НСА Академик"."НСА винаги е била сърцето и кръвоносната система на спорта. Искам да благодаря на професорите и преподавателите от НСА, за всичко, което са направили през годините, за да поддържат спорта ни на високо ниво и да им пожелая да не спират да се усъвършенстват, за да имаме спортисти на световния връх. На вас, студентите, искам да пожелая да сте здрави и да не забравяте, че освен състезатели, очакваме от вас да бъдете и добри треньори. Елитен спорт се прави с модерна наука, затова спортът и науката трябва да вървят ръка за ръка", каза Кралев по време на церемонията.


description: Заместник-председателят на СДС Румен Христов, Найден Зеленгорски и Петър Москов са три от имената обсъждани за премиер, съобщи зам.-председателят на Реформаторския блок в парламента Борислав Велико

title: Румен Христов, Найден Зеленогорски и Петър Москов обсъждани за премиер

maintext:
Борислав Великов и Румен Христов при връчването на Реформаторския блок на третия проучвателен мандат за съставяне на правителство от президента.
Фотограф: Надежда Чипева
Заместник-председателят на СДС Румен Христов, Найден Зеленогорски и Петър Москов са три от имената обсъждани за премиер на България при правителство с мандат на Реформаторския блок, съобщи зам.-председателят на РБ в парламента Борислав Великов (БНД) пред Нова телевизия. Според него "ГЕРБ официално не е реагирал" на тези имена, но и ГЕРБ, и Обединените патриоти били "еднакво предразположени и към трите имена".От ГЕРБ твърдо няма да участват в нов кабинет Бойко Борисов, Владислав Горанов и Томислав Дончев, съобщи Великов. Не било говорено и за министри на "Патриотичния фронт". Според него е "логично" четиримата министри в оставка, излъчени от РБ, да останат.Според сметките на Великов правителството ще събере парламентарна подкрепа от ГЕРБ, "Обединените патриоти" (НФСБ, ВМРО и "Атака"б.р.), БДЦ, плюс "няколко независими". Така ставало мнозинство от 140 депутати.Военният министър в оставка Николай Ненчев каза пред БНТ, че името на кандидата вече е избрано. По думите му човекът, който трябва да застане начело на държавата, трябва да е максимално консенсусен и има такъв човек.


title: Българите използват интернет основно през мобилните си телефони, сочи проучване на Евростат

maintext:
Фотограф: Анелия Николова
Близо 2.6 милиона българи, които представляват около 80% от всички потребители на интернет у нас, са използвали мрежата предимно за лична комуникация по мобилните си телефони. Това сочат данни от анализ на Евростат за използването на интернет от частни лица през 2016 г., съобщава БТА.Като цяло ползването на интернет от домакинствата у нас се е повишило почти двойно в последните шест години. През 2010 г. малко над 30% от домакинствата са имали достъп до мрежата, докато през 2016 г. те вече надхвърлят 65 на сто. Въпреки този растеж, България е на последна позиция в Европейския съюз по използване на интернет от домакинствата през 2016 г.Втората по популярност (след мобилната) услуга сред българите, използвали интернет, е влизане в някоя от социалните мрежи. Близо 75% от потребителите са създавали потребителски профил и са публикували във Фейсбук, Туитър или други мрежи. Около 2.3 милиона души са ползвали интернет за електронната поща чрез имейли.По масовост на използването следват за онлайн четене на новини, вестници или списания, и информация за стоки и услуги през интернет са ползвали около 2.1 милиона българи. Онлайн музика са слушали около 40 на сто от потребителите на интернет, а други 32 процента са ползвали мрежата за теглене на игри или други забавления.


description: "Отговорността за трагедията е пряко на компанията LaMia и на пилота", заяви министърът на обществените дела на Боливия Милтон Кларос. По думите му летателният план не е трябвало да бъде приеман.

title: Пилотът и авиокомпанията са виновни за трагедията с "Шапекоенсе", обявиха в Боливия

maintext:
Според боливийските власти летателният план е трябвало да бъде отхвърлен
министърът на обществените дела на Боливия Милтон Кларос
Кларос на пресконференция
е около 3000 км, което е на прага на възможностите на машината
Авиокомпанията LaMia и пилотът Мигел Кирога са отговорни за самолетната катастрофа с отбора на "Шапекоенсе", обявиПри трагедията загинаха 71 от всичките 77 души на борда, включително и 19 футболисти на бразилския отбор. Самолетът, излетял от Боливия след презареждане, падна на 28 ноември на около 30 км от крайната си точка Меделин."Отговорността за трагедията е пряко на компанията LaMia и на пилота", заяви. По думите му летателният план не е трябвало да бъде приеман.Твърденията са, че самолетът е паднал заради липсата на гориво . Основната версия се основава на това, че разстоянието на полетаИзпълнителният директор на LaMia Густаво Варгас Гамбоа беше задържан в началото на декември . Синът му Густаво Варгас Вийегас, който е работил в боливийските власти по въздухоплаване, е разследван по подозрения, че е използвал влиянието си, за да може самолетът да получи лиценз. Двамата твърдят, че са невинни.Разследване се води и срещу служителката Селия Кастедо, която се грижела за въздушния трафик. Тя е пристигнала в Бразилия, за да даде показания по случая, но е използвала възможността да поиска политическо убежище, след като беше обвинена в родината си в "престъпна небрежност".Кларос посочи, че случаят е "изолиран" и че не означава, че в Боливия е опасно да се лети. Въпреки това правителството ще ускори процеса по въвеждането на нова система за сигурност при полетите.


description: Членството на здравния министър в оставка Петър Москов в "Демократи за силна България" е прекратено вчера, съобщиха от партията.

title: ДСБ изключи Петър Москов (допълнена)

maintext:
Петър Москов
Фотограф: Анелия Николова
Членството на здравния министър в оставка Петър Москов в "Демократи за силна България" (ДСБ) е прекратено вчера, съобщиха от партията.
Това е станало на заседание на Вътрешнопартийния арбитраж към "Демократи за силна България".
По информация на "Дневник" изключването е станало след жалба отпреди 2-3 седмици от клуба на ДСБ "Средец", в който членуваше Москов.
Москов остана с Реформаторския блок, след като останалите партии без ДСБ преподписаха коалиционното си споразумение.
"Само да знам, да се обадя вкъщи, ще ме интернират ли или не", коментира иронично изключването си Москов, след като излезе от преговорите между ГЕРБ и Реформаторския блок за съставяне на ново правителство.Според него въпросите за членството му не е са важни и не са свързани с "вълненията на зрителите и слушателите". "Живеем през 2016 година. Това, че група хора са решили, че заради различно мнение може да се върнат в 17-та година, си е тяхна работа."Решението за изключването на Москов е взето след дълга процедура, като преписката за това е на повече от няколко месеца, уточни главният секретар на ДСБ Емил Мачиков.Москов не се е явил на заседанието, на което е обсъждано изключването му. Мотивите са неспазване на решението на националното управление на партията, уронване престижа на партията и волеизявление за участие в други политически проекти. Мачиков уточни, че органът, изключил Москов, няма нищо общо с ръководството на партията.


description: Най-малкото дете, пострадало от престъпление през 2016 година, е било на три години и половина. А друго дете - на четири години е било разпитано като свидетел на престъпление с помощта на психолог.

title: Над три хиляди деца са в риск, още толкова са пострадали от насилие от началото на годината

maintext:
Фотограф: Красимир Юскеселиев
Целта на тези помещения, които трябва да са обособени извън съдебните сгради, е в тях да бъдат изслушвани и разпитвани малолетни и непълнолетни. Те са боядисани в топли цветове, пълни са с играчки и идеята детето да не се чувства по никакъв начин незащитено и изплашено. Препоръчително е разпитите да се провеждат възможно на най-ранен етап от досъдебно производство, а броят на разпитите да бъде сведен до минимум.
От ИСДП казаха, че все още има случаи, в които хората, които водят разследването, не разбират деликатността на случаите, в които децата са пострадали от престъпление или насилие или са били свидетели на такова. През последната година при подобен казус дете е било разпитвано 16 пъти, което е лоша практика.
Над 3000 деца в София са пострадали от насилие или от престъпления, а почти толкова са в риск. От тях повече са непълнолетните. Данните, които са от прокуратурата и други институции, бяха съобщени на конференция с тема "Как да защитим децата - жертви на престъпления?", организирана от Института по социални дейности и практики (ИСДП).Най-малкото дете, пострадало от престъпление през 2016 година, е било на три години и половина. А друго дете - на четири години, е било разпитано като свидетел на престъпление с помощта на психолог.Към момента на територията на страната има 20 "сини стаи" - специални помещения за разпит на деца, жертви или свидетели на престъпление. 15 от тях са в областните градове. Голяма част от тях са направени от неправителствени организации. "Надяваме се до края на 2017 г. над 25 помещения да са действащи, което показва над 80% покритие на областните райони с такива специализирани помещения", заяви доктор Надя Стойкова от Института за социални дейности и практики.През май тази година Министерството на правосъдието си постави за цел до края на 2016 година да бъдат открити още седем стаи.В София има две подобни помещения - едното се намира в сградата на СДВР. Там от началото на годината са били разпитани над 120 деца. ИСДП има друга такава "синя стая", през която досега от началото на годината са минали десет деца.Специалните помещения са изискване на Европейския съюз, което се въведе с Директива 2012/29/ЕС. Тя установява минимални стандарти за правата, подкрепата и защитата на жертвите на престъпления.


description: Хората упорито търсят начини да се справят със стреса и да се разтоварват от напрежението на работния ден. Според психиатрите, цитирани от ДПА обаче, никоя стратегия не е толкова ефективна, колкото тяхната препоръка.

title: С какво да преборим стреса? С нищо, предлагат германски психиатри

maintext:
Фотограф: Асен Тонев
В Испанската провинция Сория популярна услуга за освобождаване на стреса е възможността да потрошиш кола или стар компютър с каменарски чук (архив).
Хората упорито търсят начини да се справят със стреса и да се разтоварват от напрежението на работния ден. Дали ще е класическата "само една бира" след работа в бара до офиса, кино или театър с приятели, час във фитнеса, вечеря и почивка пред телевизора вкъщи, или пък нещо по-екстремно като уроци по стрелба, скачане с бънджи или потрошаване на вещи с каменарски чук... Всеки има своите предпочитания.Според психиатрите, цитирани от ДПА обаче, никоя от тези стратегии не е толкова ефективна, колкото тяхната препоръка. За да се отърсите от стреса - не правете нищо, но на тихо, съветват специалистите.През деня срещите и телефонните разговори се трупат едни след други, а крайните срокове надвисват от всеки ъгъл. Междувременно компютърът и смартфонът заливат с информация, която допълнително натоварва. Всяка следваща дейност, която предприема човек, се натрупва върху тази купчина в съзнанието, дори когато е уж за разтоварване.Затова интервюираните психиатри от водеща психиатрична болница в Берлин препоръчват уединение и тишина особено след тежък ден. Това не означава човек просто да се прибере вкъщи и на тихо да продължи да рови из интернет и социалните мрежи, из телевизионните канали или да отвори книга.Означава пълно откъсване от всички мобилни устройства и източници на информация поне за малко, за да има време за собствените си мисли и да даде почивка на мозъка си. Позволено е тази почивка да е придружена от чаша горещ чай или какао, облегнати в удобно кресло, а за още по-голяма ефективност и светлината трябва да е приглушена, или да идва от свещ.Това всъщност е рецептата на датските психиатри, които имат и специална дума за тази терапия - hygge. Превежда се като удобство или уют. Човек може да си позволи да изпусне някоя новина, статус или събитие от време на време, казват психиатрите там. Терапията е препоръчителна винаги, когато заобикалящият свят "идва в повече", но не трябва да се бърка със самоизолиране.Начинът на живот на голяма част от хората в развития свят, който изисква от тях да са постоянно активни и енергични, информирани и ангажирани, може сериозно да повлияе на психиката и поведението им, смятат германските специалисти. Това не означава непременно повишаване на опасността от депресия и психични разстройства, и такъв в Берлин не се отчита за последните 15 години, но може да означава ръст на стресовите нива сред обществото и с него - по-голяма емоционална лабилност на хората.В берлинската психиатрична болница например много са зачестили случаите на млади хора в криза, приети по спешност, заради напрежение от предстоящ изпит или любовна раздяла - ситуации, които силният ум не би приел чак толкова драматично.Друго изражение на стреса е вглъбяването на родителите в хиперактивността на децата им и все по-честата практика на деца да се предписват успокоителни, или пък все по-разпространената дисморфофобия сред младите жени - вманиачаването по несъвършенствата по тялото им. Освен това повече от 5% от работещите хора прибягват до мозъчни стимуланти, за да се представят по-добре, и тенденцията също расте. Сред студентите делът е още по-голям.Как хората се справят със стреса зависи в голяма степен от самооценката им, добавят германските психиатри. Хората с ниско самочувствие например изпитват нуждата постоянно да се доказват и да се развиват, за да настигат другите, което автоматично ги поставя под по-голям стрес. И обратното - доброто самочувствие, което идва от личността, но и се гради чрез преживявания и възпитание в първите 15-20 години от живота, е ключово за устойчивостта на съзнанието към стресовите ситуации. Съвет към първите е да се концентрират върху успехите си, вместо върху провалите.